ศึกชิงตำแหน่งนายกอังกฤษเริ่มแล้ว!! Boris Johnson อดีตรมต.ต่างประเทศคะแนนท่วมท้นในรอบแรก - FINNOMENA
การเลือกตั้งผู้สมัครที่เหมาะสมกับตำแหน่งหัวหน้าพรรค Conservative และนายกรัฐมนตรีอังกฤษได้เริ่มต้นขึ้นเมื่อวาน (วันพฤหัสบดีที่ 15 มิถุนายน 2562) สมาชิกในรัฐสภาต่างพร้อมหาบุคคลแทนที่ Theresa May
14 มิ.ย. 2562

การเลือกตั้งผู้สมัครที่เหมาะสมกับตำแหน่งหัวหน้าพรรค Conservative และนายกรัฐมนตรีอังกฤษได้เริ่มต้นขึ้นเมื่อวาน (วันพฤหัสบดีที่ 15 มิถุนายน 2562) สมาชิกในรัฐสภาต่างพร้อมหาบุคคลแทนที่ Theresa May
สามในสิบผู้ลงสมัครได้ถูกตัดออกจากศึกการเลือกตั้งครั้งนี้ หลังจากที่พวกเขาทั้งสามได้สอบตกในการลงคะแนนเสียงในสภา โดยจำเป็นต้องมีผู้สนับสนุนอย่างน้อย 17 คนด้วยกัน
ส่วนบุคคลที่ได้รับคะแนนสูงสุด เป็นจำนวน 114 เสียง คือ Boris Johnson คนที่ได้รับคะแนนรองลงมาก็คือ Jeremy Hunt ที่ได้รับ 43 เสียง ตามมาด้วย Michael Gove จำนวน 37 เสียง
สิ่งที่สมาชิกของพรรคต่างจับตามอง นั่นก็คือ ประเด็นของ Brexit นั่นเอง ที่ทุกคนต่างอยากรู้ว่าบุคคลที่จะได้ตำแหน่งนายกรัฐมนตรีคนต่อไปจะอย่างไรให้ดีกว่าสิ่งที่ Theresa May ได้กระทำมาพร้อมโดนปฏิเสธร่วมถึง 3 ครั้ง ก่อนเส้นตายของ Brexit วันที่ 31 ตุลาคม ที่จะถึงนี้
เพราะเหตุนี้ Boris Johnson จึงได้รับชัยชนะในรอบแรกนี้และเป็นที่จับตามอง หลังจากที่เขาได้ปราศรัยว่า ‘เขาไม่ได้มุ่งหวังผลลัพธ์ที่ไม่มีข้อตกลงt แต่ว่าเขาพร้อมที่จะรับมือกับผลนั้นอย่างมีกำลัง ยิ่งเลื่อนออกไป ยิ่งหมายความว่า Brexit คือความพ่ายแพ้’
ซึ่งเขาเคยดำรงตำแหน่ง อดีตรัฐมนตรีต่างประเทศและนายกเทศมนตรีของกรุงลอนดอน
กระบวนการตัดชื่อผู้ลงสมัครจะดำเนินการต่อไปจนถึงเหลือผู้สมัครแค่ 2 คน แล้วจะให้สมาชิกในพรรค Conservative เป็นผู้เลือกบุคคลที่เหมาะสมกับตำแหน่งหัวหน้าพรรคและตำแหน่งนายกรัฐมนตรีของอังกฤษ
การเลือกตั้งจะดำเนินการในครั้งต่อไปวันอังคารที่ 18 มิถุนายน 2562 ซึ่งผู้สมัครทุกคนต้องได้รับคะแนนเสียงอย่างน้อย 33 เสียงเพื่อผ่านไปยังรอบต่อไป
โดยกระบวนการทั้งหมดจะเสร็จสิ้น พร้อมบุคคลที่ได้รับตำแหน่งหัวหน้าพรรคและนายกรัฐมนตรีคนต่อไป จะประกาศในวันที่ 22 กรกฎาคม
ที่มา: https://www.cnbc.com/2019/06/13/uk-leadership-contest-steps-up-a-gear-ahead-of-first-round-of-voting.html
แท็ก:
แชร์บทความ: